રપ દિવસથી ધંધો રોજગાર બંધ રાખીને બેઠેલા સોની વેપારીઓએ આજે અમદાવાદમાં મહારેલી યોજી હતી. રેલી દરમ્યાન સોની વેપારી દ્વારા ઉગ્ર વિરોધની ચિમકી પણ ઉચ્ચારવામાં આવી છે. તેમણે જણાવ્યું હતું કે એક્સાઇઝ દૂર કરવા માટે આગામી દિવસોમાં તેઓ ચક્કાજામ, રેલરોકો અને જેલભરો જેવા કાર્યક્રમો પણ કરશે. સવારે દસ વાગ્યાના અરસામાં સીજી રોડથી આ રેલી નીકળી અને રેલી સ્વસ્તિક ચાર રસ્તાથી થઇ પંચવટી તરફ રવાના થઈ હતી. મહત્વનું છે કે સોની વેપારીઓ અને સુવર્ણકારોનું એસોશિએશન મુખ્યપ્રધાનથી માંડીને નાણાંપ્રધાન સુધી રજૂઆત કરી ચૂક્યા છે.